Mahindra & Mahindra

**Mahindra & Mahindra Limited** (**M&M**) on suuri intialainen autoteollisuus- ja maatalouskoneiden valmistaja. Tämä holdingyhtiö on yhtiömuodoltaan julkinen osakeyhtiö, jonka osake noteerataan sekä Bombayn (BSE) että Intian kansallisessa pörssissä (NSE). Suurin osakkeenomistaja on monialakonserni Mahindra Group. Mahindra & Mahindra on Intian suurin traktorien ja hyötyajoneuvojen valmistaja, ja Intian suurimpia henkilöautovalmistajia. Yhtiön *Mahindra*-traktori on maailman myydyin traktorimerkki. 

Yhdysvaltalainen talousjulkaisu Forbes listasi Mahindra & Mahindran vuonna 2015 Intian 18. ja maailman 814. suurimmaksi julkiseksi osakeyhtiöksi. Yhtiön pääkonttori on Mumbaissa ja toimitusjohtaja on Anand Mahindra. Konsernin liikevaihto oli 11,61 miljardia dollaria ja yhtiön palveluksessa oli 19&nbsp;427 työntekijää (2014). Yhtiön maaliskuuhun 2015 päättyneen toimintavuoden liikevaihdosta 38,65&nbsp;% kertyi henkilöautoista, 20,78&nbsp;% hyötyajoneuvoista (kuten pakettiautot, kuorma-autot, jne.), 27,62&nbsp;% traktoreista ja 12,95&nbsp;% muista liiketoiminnoista. 

Joulukuussa 2015 uutisoitiin Mahindra & Mahindra ostavan maailmankuulun italialaisen ajoneuvosuunnitteluyritys Pininfarinan.  Maaliskuussa 2016 uutisoitiin Mahindra & Mahindran ostavan 35 prosentin osuuden suomalaisesta leikkuupuimurivalmistaja Sampo-Rosenlewistä ja aloittavan tuotannollisen yhteistyön suomalaisyrityksen kanssa.

## Autonvalmistus
 
M & M uutisoi tammikuussa valmistaneensa siihen mennessä yhteensä viisi miljoonaa autoa. Yrityskonserni on Intian suurin hyötyajoneuvojen valmistaja. Yhtiöllä oli oman kertomuksensa mukaan 37 prosentin markkinaosuus tässä sektorissa (3/2015).

Mahindra & Mahindran valmistamiin henkilöautomalleihin kuuluvat Mahindra tai SsangYong -automerkillä valmistetut automallit: Actyon, Actyon Sports, Bolero, Chairman, e2o, Genio, Korando, KUV100, Kyron, Major, NuvoSport, Quanto, Rexton, Rodius, Scorpio, Thar, Tivoli, TUV300, Verito, Verito Vibe, XUV500 ja Xylo. 

M&M osti vuonna 2010 vuonna 1994 perustetun sähköautovalmistajayhtiö REVA Electric Car Companyn osakseen. Mukana seurasi REVAi-sähköauto. Uudempaa Mahindra Reva Electric Vehicles Private Limited -tytäryhtiön sähköautomallistoa edustaa Mahindra e2o.

Eteläkorealainen SsangYong Motors liitettiin osaksi M&M:ää vuonna 2014 (?). Joulukuussa 2015 uutisoitiin Mahindra & Mahindra vahvistavan suunnitteluosaamistaan ostamalla maailmankuulun italialaisen ajoneuvosuunnitteluyritys Pininfarinan.


Mahindra Navistar Tanker Truck on NH45 in Tamil Nadu(2013).jpg|Mahindran Navistar -tankkiautona (2013).
Mahindra Tourister, Pune.jpg|Mahindra Tourister -bussi.
Mahindra Pikup 2.2 m-Hawk 2014 (16844825764).jpg|Mahindra Pikup 2.2 (2014).
2june 2007 569.jpg|Mahindra Scorpio -jeeppi italialaisena viranomaisajoneuvona (2007).
Mahindra XUV 500 W6 2014 cc (12510496555).jpg|Mahindra XUV 500 (2014).
Mahindra Bolero ZLX.jpg|Mahindra Bolero ZLX (2012).
Mahindra Genio 2.2 CRDi Crew Cab 2013 (13135976534).jpg|Mahindra Genio 2.2 CRDi (2013).
Mahindra Quanto image.JPG|Mahindra Quanto.
Mahindra Thar in Mumbai 2012.JPG|Mahindra Thar (2012).
Mahindra Xylo D4.jpg|Mahindra Xylo (2012).
Bangalore Taxi.jpg|Mahindran valmistama Renault Logan taksikäytössä.
Ssangyong Rexton W XDI (16524271274).jpg|Ssangyong Rexton W XDI (2015).


## Maatalouskoneet ja -tuotteet
Yritys on Intian suurin traktorivalmistaja. Yhtiön osuus Intiassa budjettivuonna 2015 valmistetusta 550&nbsp;963 traktorista oli  234&nbsp;766 kappaletta ja vientiin meni 13&nbsp;746 traktoria (nousua). 
Yhtiö tekee traktorivalmistuksessa yhteistyötä kiinalaisen Jiangsu Yueda Groupin ja japanilaisen Mitsubishi Agricultural Machineryn kanssa. Yhtiö on kertonut ostavansa 33 prosentin omistusosuuden Mitshubishin maatalouskoneiden yritystoiminnasta. M&M:n suuri kilpailija on esimerkiksi John Deere, joka on liikevaihdolla mitattuna M&M:aa suurempi maatalous- ja metsätalouskoneiden valmistaja maailmanlaajuisesti ja joka on kasvattanut traktorituotantoaan myös Intiassa.

M&M on kertonut pyrkivänsä lisäämään maatalouskoneiden tarjontaansa aiempaa laaja-alaisemmaksi. Tähän liittyen uutisoitiin maaliskuussa 2016 valmistusyhteistyön aloittamisesta suomalaisen leikkuupuimurivalmistaja Sampo-Rosenlewin kanssa. M&M ilmoitti samalla ostavansa 35 prosentin osuuden Sampo-Rosenlewistä.


Mahindra 2516 HST MFWD - 2011.jpg|Mahindra 2516 -traktori (2011).
Mahindra 3616 HST MFWD - 2011.jpg|Mahindra 3616 -traktori (2011).
Mahindra 5010 MFWD - 2011.jpg|Mahindra 5010 -traktori (2011).
Mahindra Tractor, India.jpg|Mahindra-traktori maantiellä.
Mahindra B275 DI Tractor at Pogallapalli.jpg|Mahindra B275 DI.
Mahindra tractor.JPG|Mahindra 475 DI traktori Punjabin Jhampurissa (2009).
ട്രാക്റ്റര്‍.JPG|Kostealle pellolle muunneltu, avoimilla takarenkailla varustettu Mahindra -traktori.
കൊയ്തുയന്ത്രം.jpg|Mahindran Hy-Tec -traktoria voimanlähteenään käyttävä leikkuupuimuri.


## Lähteet

## Aiheesta muualla
* OICA:n autonvalmistustilastoja: Mahindra (2014, pdf)  (oica.net)
* Bruce Einhorn: Indian Tractor Maker Mahindra Takes On Deere (2.8.2013)  (bloomberg.com)
* Marcus Gee :The tractor maker who has John Deere on the run (8.4.2008)  (theglobeandmail.com)